Die Kaapprovinsie is droog. Ek het gister 'n video gesien van die leë damme in Kaapstad. Hier in die Baai is die damme nog bietjie voller, maar ons het streng waterbeperkings. Alles is dor en bleek en stowwerig.
Ek het sopas gehoor dit sous lekker in die Kaap. Ek hoop dit is langdurig en dat julle goeie reën kry daar. Na sulke mis en hitte in die Baai, kom daar normaalweg reën, so miskien teen vanmiddag kan ek in die reën in my tuintjie gaan staan.